L 188/68 Jurnalul Oficial al Uniunii Europene 27.6.2014 DECIZIA 2014/400/PESC A CONSILIULUI din 26 iunie 2014 de prelungire a mandatului Reprezentantului Special al Uniunii Europene în Kosovo () CONSILIUL UNIUNII EUROPENE, având în vedere Tratatul privind Uniunea Europeană, în special articolul 31 alineatul (2) şi articolul 33, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 25 ianuarie 2012, Consiliul a adoptat Decizia 2012/39/PESC () de numire a domnului Samuel ZBOGAR în calitate de Reprezentant Special al Uniunii Europene (RSUE) în Kosovo. Mandatul RSUE urmează să expire la 30 iunie 2014. (2) Mandatul RSUE ar trebui să fie prelungit pentru o perioadă suplimentară de opt luni. (3 RSUE îşi va executa mandatul în contextul unei situații care s-ar putea deteriora și care ar putea aduce atingere realizării obiectivelor acţiunii externe a Uniunii prevăzute la articolul 21 din tratat, ADOPTĂ PREZENTA DECIZIE: Articolul 1 Reprezentantul Special al Uniunii Europene Mandatul domnului Samuel ZBOGAR în calitate de Reprezentant Special al Uniunii Europene (RSUE) se prelungeşte până la 28 februarie 2015. Consiliul poate decide cu privire la încheierea anticipată a mandatului RSUE, pe baza unei evaluări a Comitetului politic și de securitate (COPS) şi a unei propuneri a Înaltului Reprezentant al Uniunii pentru afaceri externe şi politica de securitate (ÎR). Articolul 2 Obiective de politică Mandatul RSUE se bazează pe obiectivele politicii Uniunii în Kosovo. Acestea includ asumarea unui rol central în promo- varea unui Kosovo stabil, viabil, paşnic, democratic şi multietnic; consolidarea stabilității în regiune şi contribuția la cooperarea regională şi la relații de bună vecinătate în Balcanii de Vest; promovarea unui Kosovo care se angajează să respecte supremația legii, protecția minorităților şi a patrimoniului cultural şi religios; sprijinirea progreselor Kosovo către Uniune în conformitate cu perspectiva europeană a regiunii şi în conformitate cu concluziile relevante ale Consi- liului. Articolul 3 Mandat În vederea realizării obiectivelor politicii, mandatul RSUE constă în: (a) oferirea, de către Uniune, de consiliere şi susţinere în procesul politic; (b) promovarea coordonării politice globale a Uniunii în Kosovo; (c) consolidarea prezenței Uniunii în Kosovo și asigurarea coerenței și a eficienței acesteia; () )Această denumire nu aduce atingere pozițiilor privind statutul și este conformă cu RCSONU 1244 (1999) şi cu Avizul CIJ privind Decla- rația de independență a Kosovo. () JOL23,26.1.2012,p. 5.